**Crezi și cred**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crezi că nu vreau voal de stele

Peste visurile mele,

Că nu vreau să mângâi luna

După ce-a trecut furtuna?

Crezi că mâinile muncite,

Brațele-n efort strunjite

Nu visează perne moi

Și durerea la gunoi?

Crezi că gândurile negre

Nu-mi doresc să fie sumbre

Vijelii rămase-n timpuri

Scufundate în trecuturi?

Crezi doar ce vezi tu la mine:

Sârguință și suspine,

Temeri, întrebări-cuțite

Pe la spate-adânc înfipte,

Poate și perseverența

Ce-mi impune penitența,

Vlaga și determinarea

De-a strânge apa și sarea

În prăpastia din suflet

Ca să-nnece slabul urlet

Care oricum e pe moarte…

Fugi de mine, fugi departe

Căci eu cred că nu vezi bine,

Cred că ochii tăi din suflet

Nu mai văd și nici un sunet

Scos de inima mea mare

Nu o să-și facă cărare

Către stânca care-a luat locul

Inimii tale pe soclul

Dragostei ce mi-ai purtat-o…

Nepăsarea a stricat-o!

Voi putea de-acum să zbor

Și s-ating cu-aripi de dor

Luna, stelele și visuri

Dintre nopți și dulci apusuri

Ale gândurilor mele

Ce vor trece de perdele,

Trecutul meu vor închide

În uitare...si voi râde.

Vieții iarăși mă deschid

Ca in zbor visuri să prind!